คลังดัน'บัตรพัสดุ'จัดซื้อลดใช้เงินสด
กรมบัญชีกลางนำร่องใช้บัตรพัสดุ 1 เม.ย. 2560 ก้าวสู่เศรษฐกิจดิจิทัลยุค 4.0 ปิดช่องทุจริตลดใช้เงินสด
25 มี.ค. 2560

กรมบัญชีกลางนำร่องใช้บัตรพัสดุ 1 เม.ย. 2560 ก้าวสู่เศรษฐกิจดิจิทัลยุค 4.0 ปิดช่องทุจริตลดใช้เงินสดน.ส.อรนุช ไวนุสิทธิ์ ที่ปรึกษาด้านพัฒนาระบบการเงินการคลัง กรมบัญชีกลาง เปิดเผยว่า กรมบัญชีกลางจะเริ่มใช้บัตรพัสดุในการจัดซื้อจัดจ้างตั้งแต่ 1 เม.ย. 2560 เป็นต้นไป นำร่อง 9 หน่วยงาน ในสังกัดกระทรวงการคลัง ช่วยเพิ่มความสะดวก คล่องตัว พร้อมช่วยลดภาระในการใช้จ่ายเงินสด ลดช่องทางการทุจริต พร้อมเตรียมแผนขยายการใช้งานกับหน่วยงานทั่วประเทศต่อไปสำหรับบัตรพัสดุที่ส่วนราชการจะนำไปใช้ชำระเงินให้ผู้ประกอบการ จะมีวงเงินการใช้จ่ายไม่เกิน 1 หมื่นบาท/ครั้ง ซึ่งจะใช้ลักษณะเดียวกับบัตรเครดิต และไม่มีค่าใช้จ่ายในการเปิดบัตรดังกล่าว ในส่วนของการชำระเงิน ส่วนราชการสามารถนำบัตรพัสดุไปใช้กับผู้ประกอบการที่รับชำระผ่านเครื่องสำหรับบัตรเครดิต (EDC) ที่สามารถออกใบเสร็จรับเงินได้ในขณะเดียวกัน กรมบัญชีกลางเตรียมผลักดันการใช้จ่ายผ่านระบบอิเล็กทรอนิกส์ทดแทนการใช้เงินสดตามยุทธศาสตร์ระบบการชำระเงินของประเทศ (อี-เพย์เมนต์) ให้มีประสิทธิภาพและครบวงจร ลดการใช้จ่ายเงินสด ลดช่องการทุจริตคอร์รัปชั่น รวมทั้งทำให้มีข้อมูลครบถ้วนมากยิ่งขึ้น